section_heading: Podrijetlo
paragraph_text: Stjepan I. Prodavić, sin Mikca Mihaljevića, je bio vitez na dvoru kralja Ludovika I. Anžuvinca (1326. – 1382.), veliki župan Požeški (1351.), a spominje se i u pratnji Hrvatske herceginje Margarete Bavarske kad je ona 1352. potvrdila privilegij kralja Ludovika I. izdan Turopolju te 1358. kada kralj Ludovik I. potvrđuje zamjenu Stjepanove zemlje Kapolna blizu Glogovnice za zemlju Zdelju (Miholjanec) u blizini Prodavića u vlasništvi Ivanovačkog priora.